Diari Oficial de la Generalitat Valenciana


Sumari del DOGV 7660, del 18-11-2015 (2015/8906)

Notificació de la sentència dictada en el procediment de modificacio de mesures número 2039/2014.
-------------------------------------------------------------------------------------------------

### Dades del document

Número de DOGV
:   7660

Data del DOGV
:   18-11-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/8906


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de modificacio de mesures número 2039/2014. [2015/8906]  
Judici: modificació de mesures supòsit contenciós 002039/2014.  
  
Part demandant: Santiago García Martínez.  
Part demandada: María Isabel Sánchez del Baño.  
Sobre: modificació mesures no consensuades.  
En el judici a què es fa referència s'ha dictat sentència, de data 2 de novembre de 2015, que té la part dispositiva que, literalment, és com segueix:  
  
«Dispositiva  
Estime parcialment la demanda de modificació de mesures presentada pel procurador dels tribunals Emilio Moreno Saura, en nom i representació de Santiago García Martínez, contra M.ª Isabel Sánchez del Baño, declarada en situació de rebel·lia processal, i dispose la següent modificació de les mesures adoptades mitjançant la sentència dictada el dia 20 de setembre de 2011 per aquest jutjat en les actuacions 980/2011, sobre divorci mutu acord; els altres termes de la sentència resten inalterats:  
1. Com a compensació per la pèrdua de l'ús i disposició de l'habitatge, es fixa a favor de Santiago García Martínez l'import de 200 euros mensuals, que haurà d'ingressar M.ª Isabel Sánchez del Baño en el compte que siga designat a aquest efecte, dins dels cinc primers dies de cada mes, des de novembre de 2015, i mentre es mantinga l'ús limitat en el temps per dos anys a favor de M.ª Isabel Sánchez del Baño del domicili familiar siti a Elx, partida d'Altabix, polígon 3, número 3.  
  
Aquesta compensació es computarà en part com a contribució a les despeses de la menor, de manera que mentre es mantinga l'ús de l'habitatge, Santiago García Martínez haurà d'abonar com a despeses de contribució de la seua filla menor, H. G. S., únicament la diferència (120 ?) entre l'import que es va fixar a càrrec del senyor García com a contribució a les despeses ordinàries de la menor (320 ?) i l'import de la compensació per pèrdua d'ús d'habitatge a càrrec de la senyora Sánchez (200 ?), actualitzables d'acord amb índex de preus al consum.  
2. No es fa especial pronunciament a costes.  
Notifiqueu aquesta resolució a les parts, amb la indicació que, en contra, s'hi pot interposar un recurs d'apel·lació que s'haurà d'interposar mitjançant un escrit presentat davant d'aquest jutjat en el termini dels 20 dies següents a la notificació, que no suspendrà l'eficàcia de les mesures disposades (art.774.5 LEC), i indicarà els pronunciaments que s'impugnen, tot això per a davant l'Audiència Provincial d'Alacant (Secció Novena amb seu a Elx), prèviament als depòsits corresponents, sense aquest requisit no es cursarà (art.455 i 458 LEC).  
  
Així ho acorda, mana i firma Raquel Català Veses, jutgessa titular d'adscripció territorial amb destinació en el Jutjat de Primera Instància número 6 d'Elx i partit. En done fe.  
Publicació. La resolució anterior ha sigut firmada, llegida i publicada pel jutge que la subscriu, mentre celebrava audiència pública en el dia d'avui. En done fe.»  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, el lletrat de l'Administració de Justícia ha disposat, en diligència d'ordenació de data 3 de novembre de 2015, la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació a María Isabel Sánchez del Baño.  
  
Elx, 3 de novembre de 2015.- El lletrat de l'Administració de Justícia: Francisco Javier García Navarro.